Temeljem članka 18.a, stavka 2. Zakona o zaštiti osobnih podataka («Narodne novine» broj 103/03., 118/06., 41/08., 130/11. i 106/12) i članka 44. Statuta Općine Sveti Ivan Žabno («Službeni glasnik Koprivničko-križevačke županije“ broj 10/13. i 2/18), općinski načelnik Općine Sveti Ivan Žabno 15. svibnja 2018. godine donio je

**O D L U K U**

**o imenovanju službenika za zaštitu osobnih podataka**

 Članak 1.

 **Blanka Drožđek Ivezić**, dipl. politolog, pročelnica Jedinstvenog upravnog odjela Općine Sveti Ivan Žabno, imenuje se službenikom za zaštitu osobnih podataka Općine Sveti Ivan Žabno.

Članak 2.

Službenik za zaštitu podataka obavlja sljedeće poslove:

* vodi brigu o zakonitosti obrade osobnih podataka u smislu poštivanja odredbi Zakona o zaštiti podataka;
* upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka;
* upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka
* brine o izvršenju obveza iz članka 14. i 17. Zakona o zaštiti osobnih podataka
* omogućava ostvarivanje prava ispitanika iz članka 19. i 20. Zakona o zaštiti osobnih podataka;
* surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

Članak 3.

 Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti, a koja obveza traje i nakon prestanka obavljanja dužnosti službenika za zaštitu osobnih podataka.

Članak 4.

Službeni kontakt - podaci službenika za zaštitu osobnih podataka Općine Sveti Ivan Žabno su:

 - adresa i mjesto rada: Općina Sveti Ivan Žabno, Trg Karla Lukaša 11,

 48214 Sveti Ivan Žabno

 - e- mail: blanka@osiz.hr

 - službeni telefon broj: 048/851-041,

 - službeni telefaks broj: 048/ 211-031.

Članak 5.

 Ova Odluka stupa na snagu danom donošenja, a objavljuje se na internetskoj stranici Općine Sveti Ivan Žabno ([www.osiz.hr](http://www.osiz.hr)).

KLASA: 119-01/18-01/01

URBROJ: 2137/19-01/1-18-1

Sveti Ivan Žabno, 15. svibnja 2018.

 OPĆINSKI NAČELNIK:

 Nenad Bošnjak